Source: http://docplayer.fi/298842-Pelastuslaitosten-verkko-yhteistyon-alustana-ja-kehittamisohjelma-2010-2015.html
Timestamp: 2017-11-22 22:59:39+00:00
Document Index: 2473603

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Pelastuslaitosten verkko yhteistyön alustana ja kehittämisohjelma - PDF
Pelastuslaitosten verkko yhteistyön alustana ja kehittämisohjelma
Download "Pelastuslaitosten verkko yhteistyön alustana ja kehittämisohjelma 2010 2015"
1 Piia Vähäsalo Pelastuslaitosten verkko yhteistyön alustana ja kehittämisohjelma Pelastuslaitosten kumppanuushanke Pelastuslaitokset
2 TEKIJÄ Piia Vähäsalo 1. painos ISBN (nid.) ISBN (pdf) Suomen Kuntaliitto Helsinki 2009 Suomen Kuntaliitto Toinen linja 14 PL Helsinki Puh. (09) 7711 Faksi (09)
3 Pelastuslaitosten verkko yhteistyön alustana Pelastuslaitosten verkon kehittämisohjelma s. 27 3
4 Sisältö 1 Yhteenveto 5 2 Toimintaympäristö Tausta, historia, esivaiheet Perustiedot laitoksista Toimintaympäristö ja sen kehitysnäkymät Toimialan visio 8 3 Pelastuslaitosten verkon nykytilanne Verkostokartta, laitosten nykyiset keskinäiset ja ulkoiset yhteydet Pelastuslaitosten yhteensopivuudet ja eroavaisuudet Pelastuslaitosten verkon SWOT-analyysi 13 4 Pelastuslaitosten yhteistyöverkon toiminta Verkostoidea, yhteistoiminnan tarkoitus Visio Arvot Painopistealueet Toimintamalli Toiminnan arviointi 17 5 Kehittämistoimenpiteet Ehdotus etenemismalliksi Yhdistys Toiminnan rahoitus, kustannustenjako Toiminnan organisointi Johtamisjärjestelmät Toiminnan suunnittelu ja seuranta Tiedonkulku ja informaatiojärjestelmät Kehitystoiminta Liittyminen ja eroaminen Yhteiset toimintaperiaatteet 22 6 Ehdotus toimintasuunnitelmaksi vuodelle Yleistä Strategiset painopisteet Toiminnan vakiinnuttaminen Asiantuntijaverkostot Kumppanuudet Viestintä Talous 24 Lähteet 25 4
5 1 Yhteenveto Yhteinen tehtäväkenttä yhdistää. Pelastuslaitoksilla on yhteinen lakisääteinen tehtäväkenttänsä koko valtakunnassa. Yhteisiä ovat myös monet arjen haasteet kuten ikääntyvä henkilöstö tai heikon kuntatalouden ja kasvavien tehtävämäärien yhteensovittaminen. Pelastuslaitokset päättivät käynnistää kesällä 2007 Pelastuslaitosten kumppanuushankkeen, jonka yhtenä päätavoitteena oli kehittää pelastuslaitosten yhteistyötä. Hankkeen alussa kartoitettiin pelastuslaitosten tarpeet ja odotukset yhteistyölle ja päädyttiin rakentamaan pelastuslaitosten kumppanuusverkko yhteistyön alustaksi. Verkostoituminen on ilmiönä moniulotteinen ja monitasoinen. Tässä asiakirjassa käytetään tietoisesti pelastuslaitosten verkostoitumisesta termejä verkosto ja verkko. Tällä halutaan erottaa löyhempi verkosto tiiviimmästä verkosta ja kuvata siten pelastuslaitosten yhteistyön kehittymistä verkostosta verkoksi. Verkosto on organisaatioiden välisten suhteiden muodostama, toimialat ylittävä verkostokudos, joka on periaatteessa rajaton. Verkostosta voi syntyä verkko. Verkko on tietyn organisaatiojoukon muodostama verkko-organisaatio, joka rakennetaan tietoisesti ja tavoitehakuisesti. Verkolla on päämäärä, joka ohjaa sen kehittämistä ja toimintaa.(mukaillen Valkokari & al. 13). Pelastuslaitosten valtakunnallinen yhteistyö on käynnistynyt jo alueellista järjestelmää valmisteltaessa vuonna 2002 ja kehitys verkoksi on nimenomaan tapahtunut verkoston kautta. Pelastusjohtajat muodostivat vuonna 2003 oman verkoston. Toinen valtakunnallinen verkosto, joka muodostettiin valmistelua varten, oli sektoritoiminta, jonka sisäasiainministeriö käynnisti informaatio-ohjausta varten. Toimintaa jatkettiin alueellisten laitosten käynnistettyä toimintansa ja tästä toiminnasta saadut myönteiset kokemukset antoivat pohjaa yhteistyön kehittämiselle. Pelastuslaitokset halusivat lähteä kehittämään yhteistyötä tavoitteellisempaan ja systemaattisempaan suuntaan. Muitakin vaihtoehtoisia tulevaisuuden kehityssuuntia on keskusteluista tunnistettavissa. Yhtenä vaihtoehtona oli jatkaa yhteistyötä hyvin väljänä tiedonvaihtoon perustuvina tapaamisina. Toinen kehityssuunta olisi erilaiset pienemmät pelastuslaitosten väliset yhteistyöryhmittymät, jossa eri asioita varten kootaan erilaisia ryhmiä, jotka tekevät tiettyyn asiaan perustuvaa yhteistyötä, kuten hankintayhteistyö. Kolmantena vaihtoehtona voi nähdä keskitettyyn ohjausjärjestelmään siirtymisen. Pelastuslaitokset päättivät lähteä kehittämään yhteistyötä vapaaehtoisuuteen perustuvaksi kumppanuudeksi monenkeskisessä verkostossa, jossa yhteistyötä tehdään yhteisellä alustalla ja strategialla. Kumppanuushankkeen aikana syntyi toimintatapa ja yhteistyömalli, jota kutsutaan tässä Pelastuslaitosten verkoksi. Toisessa luvussa kuvataan pelastuslaitosten toimintaympäristöä ja historiaa. Kolmannen luvun tehtävänä on kuvata pelastuslaitosten yhteistyön nykytilannetta ja verkostosuhteita. Neljäs luku sisältää kuvauksen suunnitellusta verkosta, kuten verkon tarkoituksen, vision ja toimintamallin. Viides luku sisältää ehdotuksen etenemismalliksi eli miten kumppanuutta kehitetään jatkossa. Kuudennessa luvussa on ehdotus verkon toimintasuunnitelmaksi vuodelle Pelastusjohtajat hyväksyivät kokouksessaan yksimielisesti tämän asiakirjan pohjapaperiksi ja pelastuslaitosten yhteistyömalliksi, jolla yhteistyötä jatketaan. 5
6 2 Toimintaympäristö 2.1 Tausta, historia, esivaiheet Pelastustoimen järjestelmä on muuttunut voimakkaasti 2000-luvun aikana. Vuosituhannen vaihtuessa pelastustoiminnan hälytystehtävämäärät lähtivät voimakkaaseen kasvuun ja lainsäädännön muutoksen myötä toimialan painopistettä siirrettiin voimakkaasti onnettomuuksia ennaltaehkäisevään työhön. Vuoden 2004 alusta käynnistyi alueellinen pelastustoimen järjestelmä ja yksittäisille kunnille aikaisemmin kuuluneet pelastustoimen tehtävät siirrettiin lakisääteisesti alueellisten pelastuslaitosten hoidettavaksi. Valtioneuvoston päätöksellä Suomi jaettiin 22 pelastustoimen alueeseen. Pelastustoimen alueita muodostettaessa monen pelastuslaitoksen organisaatiot synnytettiin hiukan väkipakolla. Useimmiten alueellinen organisaatio muodostettiin lisäämällä organisaatioon 1-2 tasoa, joiden tehtävänä on ollut sitoa vanhat kuntakohtaiset yksiköt (palolaitokset) yhteen uudeksi alueelliseksi pelastuslaitokseksi. Kuntien palvelurakenneuudistuksen yhteydessä tehdyn linjauksen mukaisesti pelastustointa hoidetaan tulevaisuudessa nykymuotoisena kuntien yhteistoimintana. Alueellisen järjestelmän ensimmäiset vuodet ovat osoittaneet, että uuden järjestelmän avulla pelastustoimen palvelut on tuotettu tehokkaammin kuin kuntakohtaisessa järjestelmässä. Kuntatalouden yhä kiristyessä on tärkeää jatkaa kehitystyötä alueellisesta yhteistyöstä valtakunnalliseen myös talouden ja toiminnan tehostamisen paineista johtuen. Organisaatioiden yhdistäminen ja uusien organisaatioiden rakentaminen on aina haaste. Pelastuslaitoksia rakennettaessa on ollut samalla myös perusteltua ja erityisen tarpeellistakin kehittää uuden pelastuslaitoksen palveluita ja niitä rakenteita, prosesseja ja resursseja, joiden varaan laadukas ja tehokas palvelutuotanto nojaa. Tehokkaan alueellisen palvelutuotannon tueksi tarvitaan kuitenkin tulevaisuudessa myös valtakunnallista palvelutuotantoa. Pelastuslaitokset ovat tehneet valtakunnallista yhteistyötä lähinnä sektorivastaavien yhteistyön ja pelastusjohtajien yhteisten neuvotteluiden kautta. Tarve tiiviimmälle ja tavoitteellisemmalle yhteistyölle on noussut esille juuri tämän hetkisessä yhteistyössä käydyissä toimijoiden välisissä keskusteluissa. 2.2 Perustiedot laitoksista Pelastuslaitoksia on Suomessa 22. Pelastuslaitosten tehtävät on määritelty Pelastuslaissa ja -asetuksessa. Pelastuslaitokset ovat olemassa tuottaakseen lakiin kirjattuja palveluita sekä mahdollisia muita toimialalle soveltuvia sopimukseen perustuvia tehtäviä. Tehtävät yhdistävät pelastuslaitoksia ja ovat hyvä lähtökohta valtakunnalliselle yhteistyölle. Pelastuslaitokset eivät kilpaile keskenään ja jokainen toimii ensisijaisesti omalla toiminta-alueellaan. Tällä hetkellä voimassa olevan Pelastuslain mukaan alueen pelastustoimen tehtäviin kuuluu: ylläpitää pelastustoimen tehtäviä varten pelastustoimen järjestelmää huolehtia pelastustoimen alaan kuuluvasta valistuksesta ja neuvonnasta sekä toimia 6
7 asiantuntijana pelastustointa koskevissa asioissa huolehtia pelastusviranomaisille kuuluvasta onnettomuuksien ehkäisystä ja vahinkojen rajoittamisesta sekä palotarkastuksista huolehtia pelastustoimintaan kuuluvista tehtävistä huolehtia osaltaan väestönsuojeluun kuuluvista tehtävistä ja ylläpitää niiden edellyttämää valmiutta yhteensovittaa eri viranomaisten ja pelastustoimeen osallistuvien muiden tahojen toimintaa huolehtia osaltaan pelastustoimen henkilöstön kouluttamisesta. Pelastuslaki on uudistumassa ja uusi laki astunee voimaan 2011 alussa. Käytännössä lakiehdotus ei muuttaisi alueen pelastustoimen ja pelastuslaitoksen vastuita ja tehtäviä. Ehdotettu sääntely kuitenkin selkeyttäisi pelastustoimen tehtävistä vastaavan kunnan tai kuntayhtymän (alueen pelastustoimen) ja sen pelastuslaitoksen välisiä vastuita ja työnjakoa. (HE pelastuslaiksi, 50). Pelastuslaitokset ovat kuitenkin kovin erilaisia keskenään vaikka pelastuslaitosten perustehtävät ovat samat kaikkialla Suomessa. Pelastuslaitosten hallinnosta säädetään Kuntalaissa. Osa pelastuslaitoksista toimii isäntäkunnan hallinnossa, joista kaksi pelastuslaitosta toimii maakunnan liiton alaisena toimielimenä. Osa laitoksista toimii kunnallisina liikelaitoksina. Pelastuslaitosten organisaatiot eroavat toisistaan organisaatiosyvyydeltään ja -malliltaan. Vuonna 2007 yhdellä pelastuslaitoksella oli käytössä prosessiorganisaatio, kymmenellä matriisiorganisaatio ja yhdellätoista linjaorganisaatio (Heinilä 2007, 39). Pelastuslaitoksilla on käynnissä hyvin paljon erilaisia kehittämisprojekteja, jotka liittyvät esimerkiksi johtamisen kehittämiseen, koulutukseen, organisaatioon, valmiussuunnitteluun, laatujärjestelmiin sekä henkilöstöön ja työkyvyn ylläpitämiseen. Kehittämistoiminnan katsottiin yleisesti olevan toimivaa ja tuloksia tuottavaa. (Heinilä 2007, 42). Kehittämisprojektien toteuttaminen valtakunnallisesti hyödyttäisi kaikkia laitoksia ja tehostaisi kehittämisresurssien käyttöä. Kumppanuushankkeessa kehitetty hankerekisteri helpottaa kehittämiseen liittyvää tiedonvaihtoa. Tulevaisuuden haasteina pelastuslaitoksilla koettiin henkilöstöresurssien ja taloudellisten resurssien riittävyys. Henkilöstöresurssien riittävyydestä oli erityinen huoli sellaisten paikkakuntien osalta, joiden väkiluku vähenee, väki ikääntyy ja nuoret muuttavat suurempiin kaupunkeihin työn ja opiskelujen perässä. Johtamiselle tulevaisuuden haasteita pelastuslaitoksilla aiheuttavat työkyvyn ylläpitäminen, organisaatiomuutokset, muutosjohtaminen, pelastustoimen järjestäminen kustannustehokkaasti sekä toiminnan yhtenäistäminen. (Heinilä 2007, 42 43). Tulevaisuudessa pelastustoimi on järjestettävä entistä kustannustehokkaammin, sillä tehtävämäärät lisääntyvät ja pelastustoimelle saattaa tulla lisää velvoitteita lainsäädännön puolelta. Hälytystehtävien määrä on kasvanut vuodesta 2004 ( kpl) vuoteen 2008 ( kpl) 22,6 %:a (Taskutilasto, 8). Uusien toimintatapojen puolesta puhuu myös se seikka, että resurssien ei uskottu lisääntyvän. Myös yhteistyön lisääminen ja uusien työntekijöiden etsiminen ulkomailta voivat olla apuna resurssipulaan. Vähäiset resurssit vaikuttavat myös kehittämistoimintaan ja siihen toivottiinkin lisäresursseja. Aina ei pieneltä laitokselta löydy asiantuntijoita joka alueelle tai kehittämistyöhön ei jää tarpeeksi aikaa, sillä päivittäiset rutiinit pitää pystyä myös hoitamaan. (Heinilä 2007, 43 44). 2.3 Toimintaympäristö ja sen kehitysnäkymät Toimintaympäristöä ja sen kehitysnäkymiä on käsitelty Pelastustoimen tulevaisuusluotausraadin laatimassa julkaisussa (Kaukonen 2008). Julkaisussa käsitellään yhteiskunnan kehitystä ja siihen liittyvää ennakointitarvetta pelastustoimen näkökulmasta. Raportissa pelas- 7
8 2.4 Toimialan visio tustoimen tulevaisuusvision sekä siihen liittyvien strategisten päämäärien todetaan olevan kiinteästi yhteydessä muuhun yhteiskunnan kehitykseen. Ennakoinnilla on tässä yhteydessä tarkoitettu ajattelutapaa ja tahtotilaa, joka sitoo yhteen strategisen johtamisen, verkottumisen ja tulevaisuusluotauksen. Julkisilta organisaatioilta, kuten pelastustoimelta, edellytetään tulevaisuudessa yhä enemmän tuottavuutta, joustavuutta, asiakasräätälöintiä ja monipuolisia palveluita. Tämä edellyttää pelastustoimelta verkottumista ja yhä laaja-alaisempaa näkökulmaa turvallisuusk ysymyksissä.(kaukonen 2008, 54). Yhteiskunnan kaikkiin sektoreihin jollakin tavalla vaikuttava suuntaus on taloudellinen globalisaatio. Tämä saattaa lisätä onnettomuusriskejä. Esimerkiksi yritykset ovat yhä useammin kansainvälisessä omistuksessa, mikä saattaa vähentää omistajien mielenkiintoa suomalaisen yhteiskunnan turvallisuudesta. Samalla monesta syystä on perusteltua olettaa, että yhteiskunnan panostukset pelastustoimeen pysyvät tulevaisuudessakin enintään nykyisellä tasolla. Pelastustoimelle saattaa avautua talouden kansainvälistymisen seurauksena myös esimerkiksi turvallisuustiedon vientiin liittyviä mahdollisuuksia.(kaukonen 2008, 54). Yritysten kansainvälistyminen on näkynyt kentällä myös yksittäisten yritysten turvallisuustason nousuna. Kansainväliset vaatimukset ja laatujärjestelmät ovat nostaneet myös Suomessa toimivien yritysten turvallisuustasoa. Ennusteiden mukaan Suomen demografista kehitystä leimaa väestön ikääntyminen ja keskittyminen kaupunkeihin. Tästä seuraava yksinasuvien vanhusten määrän lisääntyminen lisää palo- ja muita onnettomuusriskejä ja ongelma korostuu etenkin syrjäseuduilla. Hyvinvointivaltiokehityksen mahdollinen epäonnistuminen aiheuttaisi syrjäytymistä. Se puolestaan voisi toimia kasvualustana yhteiskuntavastaisuudelle ja tahalliselle vahingonteolle, mikä osaltaan lisäisi pelastustoimen haasteita. Yhteiskunnan lisääntyvä riippuvuus laajoista ja monimutkaisista teknisistä järjestelmistä lisää koko infrastruktuurin haavoittuvuutta. Myös teknologian väärinkäytöstä aiheutuu turvallisuusriskejä. Toisaalta teknologiaa hyödyntämällä voidaan myös lisätä turvallisuutta monella tavalla. Pelastustoimen haasteena onkin havaita teknologiseen kehitykseen liittyvät mahdollisuudet ja luoda edellytykset tuon kehityksen hyödyntämiseksi. (Kaukonen 2008, 54). Ilmastossa tapahtuvat muutokset lisäävät äärimmäisten sääilmiöiden ja niistä aiheutuvien luonnononnettomuuksien riskejä. Suuret luonnonkatastrofit voivat johtaa vakaviin humanitaarisiin kriiseihin, joiden vaikutukset ulottuvat Suomeen pakolaisuutena ja kriisialueille toimitettavan avun tarpeena. Koventunut valtioiden välinen kilpailu energian ja muiden niukentuvien luonnonvarojen omistuksesta lisää ympäristökatastrofien todennäköisyyttä. Pelastustoimen haasteena on ilmastoon, ympäristöön ja kasvun rajallisuuteen liittyvien laajojen riskitekijöiden ennakointi ja varautuminen. (Kaukonen 2008, 54 55). Pelastustoimen sisällä ei kilpailla asiakkaista. Nykyiset ja tulevat tehtävät ja haasteet sekä toimintaympäristön muutokset ovat hyvin pitkälle yhteisiä kaikille laitoksille. Pelastustoimen suuri muutos tapahtui vuonna 2004 kun siirryttiin 450 kunnallisesta palolaitoksesta 22 alueelliseen pelastuslaitokseen. Pelastuslaitosten vahvuutena voidaan pitää alueelliseen järjestelmään siirtymistä, joka on mahdollistanut toimintatapojen ja palveluiden kehittämisen alueellisella tasolla. Alueellisessa järjestelmässä mm. pelastustoimen asiantuntemus on parantunut ja kalusto kehittynyt. Pelastustoimella on alueellisena toimijana aikaisempaa paremmat edellytykset vastata edellä kuvattuihin toimintaympäristön muutoksiin. Sisäasiainministeriön laatimassa Pelastustoimen strategiassa 2015 (2007, 7) muotoillaan pelastustoimen visio 2015 seuraavasti: Suomessa on hyvä turvallisuuskulttuuri ja Euroopan tehokkain pelastustoimi. Strategiassa tämän todetaan tarkoittavan 8
9 yhteiskuntaa, jossa jokainen ottaa vastuuta turvallisuudesta ja jossa onnettomuuksia ehkäistään tehokkaasti ennakolta motivoitunutta ja osaavaa henkilöstöä uhkia ja asiakkaiden tarpeita vastaavia sekä taloudellisesti tuotettuja palveluja hyvää kumppanuusverkostoa. Lisäksi pelastustoimen strategiassa (2007, 8 9) asetetaan toimialalle strategiset päämäärät, joiden mukaan Onnettomuuksien ehkäisy toimii prosessina hyvin yhteistyössä muiden tahojen kanssa vähentäen onnettomuuksien ja vahinkojen määrää tavoitteiden mukaisesti. Palkatun sekä vapaaehtoisen henkilöstön määrä, osaaminen ja työkyky mahdollistavat pelastustoimen palvelujen tuottamisen tehokkaasti ja taloudellisesti. Väestö kyetään suojaamaan uhkien edellyttämällä tavalla sekä organisaatiot, toimitilat ja tekniset järjestelmät mahdollistavat pelastustoimen tehokkaan toiminnan kaikissa tilanteissa. Toimialan tutkimus- ja kehittämistoiminta tukee tehokkaasti päätöksentekoa sekä toiminnan, tekniikan ja henkilöstön kehittämistä luonnollisena osana jokaisen organisaatioyksikön toimintaa. Päämäärien ja vision toteutuminen sekä pelastustoimen vaikuttavuuden edelleen kehittäminen edellyttää innovatiivisia, tulevaisuuteen suuntautuneita ratkaisuja. Vaikka kysymyksessä on pelastustoimen visio, voidaan todeta, että sen saavuttaminen ei ole mahdollista ilman yleistä hyvinvointia ja vakautta tukevaa yhteiskuntakehitystä, johon turvallisuus kuuluu tärkeänä osana. Pelastuslain mukaisten tehtävien tehokas hoitaminen edellyttää tavoitteellista ja suunnitelmallista toimintaa kaikilta alan toimijoilta. Toimialan yhteinen strategia on hyvä lähtökohta tavoitteiden asettamiselle ja toimivan työnjaon suunnittelulle. Jatkossa olisi varmistettava, että strategia laaditaan yhdessä keskeisten toimijoiden kanssa. Tavoitteena voisi olla konsernistrategian luonteisen strategian laatiminen. Vision saavuttaminen ja strategian toteuttaminen edellyttää kaikkien toimijoiden sitoutumista, tehokasta ja toimivaa työnjakoa, tiivistä yhteistyötä sekä rakentavaa ja jatkuvaa strategiaprosessia. Koko toimialaa koskeva tuloksellinen yhteistyö edellyttää pelastuslaitoksilta valtakunnallisesti toimivaa keskinäistä yhteistyötä. Jotta toimialaa koskeva strategia voidaan luoda uskottavasti ja jalkauttaa tuloksellisesti tarvitaan valmisteluvaiheessa pelastuslaitosten kesken toimiva mekanismi, jonka avulla tuotetaan kentän yhteinen tahtotila. Pelastuslaitosten verkon keskeinen tehtävä on toimia tänä mekanismina. 9
10 3 Pelastuslaitosten verkon nykytilanne 3.1 Verkostokartta, laitosten nykyiset keskinäiset ja ulkoiset yhteydet Ensimmäiseen kuvaan (kuva 1) on kuvattu pelastuslaitosten verkon rakenne tällä hetkellä. Nykyinen rakenne luotiin Kumppanuushankkeessa ja asiantuntijaverkostot aloittivat toimintansa toukokuussa Hankeorganisaatiota ei ole piirretty. Hankkeessa on työskennellyt yksi henkilö ja lisäksi on ostettu hankkeen hallintopalvelut Kuntaliitolta. Pelastuslaitosten verkon toimistopalvelut on ostettu Suomen Palopäällystöliitolta. Tällä hetkellä verkkoa hallinnoi Pelastusjohtajien yhdistys, joka käyttää sääntöjen mukaisesti ylintä päätösvaltaa. Yhdistyksen kokous on nimennyt hallituksen, joka vastaa mm. asiantuntijaverkostojen toiminnasta ja asioiden valmistelusta pelastusjohtajien kokoukselle. Yhdistyksen nykyiset säännöt eivät vastaa tilannetta ja ne vaativat vähintäänkin päivityksen, mikäli uutta yhdistystä ei päätetä perustaa ja verkon hallinnoijana jatkaa edelleen Pelastusjohtajien yhdistys. Asiantuntijaverkostoja on neljä ja kutakin vetää oman toimensa ohella pelastusjohtaja, joka kuuluu myös hallitukseen. Asiantuntijaverkostojen sisälle on tarpeen mukaan perustettu työryhmiä tai nimetty selvitysmiehiä. Yhdistyksen kokous Pelastusjohtajien kokous Hallitus Toimistopalvelut/SPPL Turvallisuus Merlot tr Riskienarviointiselvitysmies Valistusvastaavat Valvontasuunnitelma tr Pelastustoiminta Operatiivinen johtaminen tr VPK toiminta tr Tukipalvelut Mittari tr Talous tr Henkilöstö tr Kustannuslaskenta tr Yhteishankinnat tr Viestintä tr Ensihoito Kuva 1. Pelastuslaitosten verkoston rakenne nykytilanteessa. 10
11 Verkostokarttaan (kuva 2.) on kuvattu pelastustoimen valtakunnallisen verkoston nykytilanne pelastuslaitosten näkökulmasta. Nykytilanteen tekee haasteelliseksi se, että käytännössä useimmat suhteet valtakunnallisiin toimijoihin on jokaisen laitoksen ja toimijoiden välisiä. Eli jokainen laitos keskustelee hätäkeskuksen kanssa hälytysvasteista ja hälyttämisestä tai poliisiin kanssa virka-avusta. Useimmat nuolet pitäisi siis käytännössä piirtää kuvaan 22 kertaa, mikä kuvaisi paremmin nykyisten yhteistyösuhteiden määrää ja hallittavuutta. EDUSKUNTA VALTIONEUVOSTO Muut ministeriöt esim. YMP/TEM/STM Edunvalvonta Lait ja asetukset - säätäminen Edunvalvonta Muut valtion viranomaiset SISÄASIAINMINISTERIÖ Pelastusosasto Edunvalvonta Tulosohjaus Lait ja asetukset - valmistelu Strateginen ohjaus KUNTALIITTO Tulosohjaus Hälytysvasteet Poliisi Hätäkeskus Hälyttäminen Virka-apu KUNNAT Edunvalvonta Lääninhallitukset Ohjaus ja valvonta Pelastuslaitokset Palvelutasopäätös Terveysviranom aiset Pelastusopisto Koulutus Virka-apu Rajavartiolaitos Virka-apu Puolustusvoimat SPEK SPPL Liitot ja järjestöt Kuva 2. Valtakunnalliset verkostosuhteen pelastuslaitosten näkökulmasta. 11
12 Kuntaliitto Edunvalvonta Edunvalvonta Resurssit Pelastuslaitokset Palvelutasopäätöksen mukaiset 1. Pelastuspalvelut Kunnat Kuntalaiset 2. Ensihoitopalvelut 3. Turvallisuuspalvelut Kuva 3. Nykyiset viralliset yhteistyösuhteet pelastuslaitosten, Kuntaliiton ja kuntien kesken. Verkostokartoissa on kuvattu eri toimijoiden välisiä suhteita. Nykyisin sisäasiainministeriön keskeinen vaikuttamistapa normiohjauksen lisäksi on Johdon foorumi/työvaliokunta-järjestelmä ja sisäasiainministeriön toiminta -ja taloussuunnitelma (TTS). Lisäksi ministeriö järjestää vuosittain Pelastusalan ajankohtaispäivät. Sisäasiainministeriöllä on lisäksi useita työryhmiä, joihin myös muut toimijat lähettävät edustajiaan pelastuslaitosten lisäksi. Pelastusalan järjestöillä on merkittäviä sekä alueellisia että valtakunnallisia tehtäviä nykyisessä järjestelmässä. Pelastusalan liitot toimivat alueellisesti ja heidän suhteensa alueellisiin pelastuslaitoksiin vaihtelee alueittain. Suomen Pelastusalankeskusjärjestöllä on monia valtakunnallisia tehtäviä liittyen mm. palokuntakoulutukseen, tiedotukseen ja valistamiseen. Suomen Palopäällystöliitolla on myös valtakunnallisia tehtäviä mm. liittyen päätoimisen henkilöstön kouluttamiseen. Molemmilla valtakunnallisilla järjestöillä on myös useita kehittämishankkeita vastuullaan. Järjestöjen ulkopuolisena rahoittajana toimii Palosuojelurahasto, joka rahoittaa mm. hankkeita sekä järjestöjen perustoimintaa. Sekä pelastuslaitosten että valtakunnallisten järjestöjen rooli toimialan strategian ja toiminta- ja taloussuunnitelman laatimisessa on nykyisin vaatimaton. Suunnittelujärjestelmä vaatisi kehittämistä ja kaikkien toimijoiden sitoutumista. Palosuojelurahaston rahoitus voisi jatkossa perustua selkeämmin toimialan suunnitelmiin. Pelastuslaitoksilla on kumppanuusverkoston lisäksi monenlaisia muita yhteistoiminnan muotoja. On mm. useamman laitoksen muodostama yhteishankintarenkaita ja eri kokoonpanoilla järjestettäviä erilaisia epävirallisia tapaamisyhteyksiä. 3.2 Pelastuslaitosten yhteensopivuudet ja eroavaisuudet Mitä homogeenisempi ryhmä on, sitä suurempi on luottamus ja sitä helpompi on ylläpitää verkostotyyppisiä järjestelyitä (Hakanen al. 2007, 30). Pelastuslaitosten yhteensopivuutta kumppaneina arvioidaan tässä yhteydessä tavoitteiden, arvojen ja strategioiden näkökulmasta. Toimialalla tuotetaan lakisääteisiä palveluita ja toimialan tavoitteet ja strategia ovat valtakunnalliset. Jokaisella pelastuslaitoksella on kuitenkin oma strategiansa ja toimintasuun- 12
13 nitelmansa, jotka eivät välttämättä ole täysin linjassa toimialan vastaavien asiakirjojen kanssa. Sisäasiainministeriön laatima pelastustoimialan strategia ei ole suoranaisesti kunnallisia pelastuslaitoksia sitova tai ohjaava asiakirja vaan sillä on tällä hetkellä lähinnä suuntaa-antava merkitys. Valtio-kunta-ohjaussuhde on koettu toimialalla jossain määrin haastavana asetelmana. Heinilän mukaan pelastuslaitosten strategisessa suunnittelussa haastavana pidettiin monien eri tahojen strategioiden yhteensovittamista (Heinilä 2007, 41). Kuntien harjoittama omistajaohjaus vaihtelee pelastuslaitoksittain ja isäntäkunnan strategia ohjaa myös pelastuslaitoksen suunnittelua. Jäsenkuntien strategiat ja maakunnalliset strategiat vaikuttavat myös pelastuslaitosten strategiseen suunnitteluun. Sitova ja Pelastuslakiin kirjattu, tällä hetkellä pelastuslaitosten keskeisin suunnitteluasiakirja, on pelastuslaitoksittain määräajoin tehtävä palvelutasopäätös. Palvelutasopäätöksessä määritellään, miten ja minkä tasoisina lakisääteiset palvelut ko. pelastustoimialueella tuotetaan. Pelastustoimialalle on määritelty yhteiset arvot pelastusalan toimijoiden yhteisesti toteuttamassa hankkeessa. Hankkeessa määriteltiin pelastustoimen arvoiksi: Inhimillisesti, ammatillisesti ja luotettavasti. Ensimmäisellä arvolla Inhimillisesti tarkoitetaan, että toimimme kaikissa tilanteissa ihmisarvoa kunnioittavasti, periaatteella Kaveria ei jätetä.. Olemme tasapuolisia sekä toisiamme kohtaan että pelastustehtävissä. Arvostamme moniarvoisuutta, erilaisia yksilöitä ja kulttuureita. Otamme vastuun ympäristöstä. (Timonen, 11). Toisella arvolla Ammatillisesti tarkoitetaan, että meillä on kaikessa työssämme ammatillinen ote ja noudatamme korkeaa ammattimoraalia. Homma hoidetaan ei sählätä. Uudistamme ja päivitämme jatkuvasti sekä osaamistamme että teknistä välineistöämme. Osoitamme arvostusta omalle ja toisten osaamiselle. Käytämme resurssejamme tarkoituksenmukaisesti ja tehokkaasti. (Timonen, 12). Kolmannella arvolla Luotettavasti tarkoitetaan, että meihin voi aina luottaa ihmisinä ja organisaationa. Täytämme tehtävämme luotettavasti ja varmasti. Luottamusta ei petetä. Teemme yhteistyötä keskenämme ja sidosryhmiemme kanssa. Sitoudumme vapaaehtoiseen kurinalaisuuteen. Olemme jatkuvasti valmiit. (Timonen, 13). Pelastuslaitoksilla on hyvin paljon yhteistä. Erilaisuuttakin löytyy mm. toimintaympäristön muutoksessa: toisaalla väestö keskittyy yhä suurempiin taajamiin ja toisaalla väestö vähenee. Myös palveluiden tuottamistavoissa on eroja. Harvaanasutussa osassa Suomea pelastustoiminnan palvelut tuotetaan hyvin pitkälti vapaaehtoispalokuntiin/toimenpidepalkkaisiin tukeutuen. Eroavaisuuksia on toimintatavoissa, organisaatioissa ja toimintaympäristössä. Erilaisuus on sekä haaste että myös toimialan rikkaus ja mahdollisuus. Eroavaisuudet eivät estä yhteistyötä vaan rikastavat sitä. Yhteistyö erilaisten laitosten kesken mahdollistaa toisilta oppimisen ja tiedon/kokemuksen vaihdon. Valtakunnallinen yhteistyö mahdollistaa laitosten erikoistumisen ja toisaalta erilaisuuden laajan hyödyntämisen. Yhteistyö edistää niin yksittäisen laitoksen kehittymistä kuin koko toimialan kehittymistä. Pelastuslaitosten hallintomallit, organisaatiot, tehtävämäärät, henkilöstömäärät ja kustannukset vaihtelevat. Vaikka tuotettavat palvelut ovat samat eri puolella Suomea, on toimintaympäristössä, vastuualueen pinta-alassa ja asukasluvuissa suuria eroja. Esimerkiksi Helsingin pelastuslaitoksen alueella asuu asukasta kun taas Kainuun pelastuslaitoksen vastuualueella asuu vain asukasta. Lapissa on 18,7 hälytystä 1000 asukasta kohden kun taas Oulu-Koillismaalla on 12,9 hälytystä 1000 asukasta kohden. 3.3 Pelastuslaitosten verkon SWOT-analyysi Pelastuslaitosten nykymuotoisen yhteistyöjärjestelmän arviointi on koottu nelikenttään. Arviointia on tehty Kumppanuushankkeen aikana ja viimeisin päivitys tehtiin syyskuussa Arviointiin ovat osallistuneet pelastusjohtajien hallituksen ja pelastusjohtajien kokouksen osanottajat. 13
14 Heikkoudet Vahvuudet Epätasainen sitoutuminen yhteistyöhön Edustaa koko Suomen pelastustoimea Erilaiset odotukset/näkemykset yhteistyöstä Kattava palveluverkko koko maassa 24/7 Ei ole päätöksenteko-organisaatio Yhteinen tehtävä ja toiminta-ajatus Resurssit Erilaiset laitokset oppiminen toisilta Verkostoyhteistyö tai -organisaatio- Yhteistyöstä kokemusta osaamisen vaje Asiantuntijuuden jakaminen Pelastuslaitosten erilainen hallintorakenne Kokemusten jakaminen omistajien erilainen tahto/odotukset Keskustelu laitosten kesken Viestinnän puuttuminen laitosten sisälle Uhat Erilaistuminen Kunta-valtio-ohjauksen epäselvyys Taloudellinen tilanne Keskinäinen epäterve kilpailu Heikko verkoston sisäinen viestintä Heikko verkoston ulkoinen viestintä Palvelualueiden epätahtisuus Muut mahdolliset verkon sisäiset jännitteet Heikko yhteys valtakunnalliseen kehittämistyöhön Mahdollisuudet Laitosten erilaisuuden oikea hyödyntäminen Yhteinen strategia ja visio painoarvoa laitoksille Turvallisuuden painoarvon kasvaminen yhteiskunnassa Sidosryhmäsuhdeverkosto Hyvä imago Yhteiset resurssit Vahvempi neuvotteluasema kaikille pelastuslaitoksille Toimiva yhteys valtakunnalliseen kehittämistyöhön 14
15 4 Pelastuslaitosten yhteistyöverkon toiminta Tässä luvussa esitellään pelastuslaitosten yhteistyöverkon verkostoidea, visio, arvot, painopistealueet, toimintamalli ja arviointimalli. Nämä asiat on valmisteltu Kumppanuushankkeen aikana ja niitä on työstetty pelastusjohtajien hallituksen kokouksissa sekä pelastusjohtajien kokouksissa. Ne kuvaavat mm. pelastuslaitosten valtakunnallisen yhteistyön tarkoitusta, tavoitteita ja keinoja. 4.1 Verkostoidea, yhteistoiminnan tarkoitus Pelastuslaitosten verkko toimii valtakunnallisen yhteistyön alustana. Yhteistyöllä pyritään kehittämään eri keinoin pelastuslaitosten tuottavuutta ja palveluita sekä lisäämään pelastuslaitosten valtakunnallisia vaikuttamismahdollisuuksia. Verkko pyrkii vahvistamaan pelastuslaitosten roolia ja asemaa yhteiskunnassa. Tavoitteena on, että pelastuslaitoksilla on tulevaisuudessakin riittävät toimintaedellytykset vastata yksilön ja yhteiskunnan turvallisuustarpeisiin ja tavoitteisiin. Kansalaisten saamat pelastustoimialan palvelut ovat laadukkaita, tehokkaita ja perustuvat yhdenmukaiseen tulkintaan olemassa olevasta lainsäädännöstä. Verkostoideaa tarkasteltaessa käy ilmi, että pelastuslaitosten verkon tehtävät liittyvät verkon sisäisten palveluiden ja toimintatapojen kehittämiseen ja toisaalta tehtävänä on pyrkiä muodostamaan kokonaisnäkemys, jonka avulla voidaan vaikuttaa alan kehittämiseen valtakunnallisesti. Näitä kahta päätehtävää varten Kumppanuushankkeessa on luotu mekanismi joka mahdollistaa parhaan asiantuntemuksen hyödyntämisen kaikkien laitosten kesken kehittämistyössä ja toisaalta varmistaa keskusteluprosessin, jossa yhteisiä näkemyksiä jalostetaan ja linjataan. Verkostoidea kertoo toiminnan tarkoituksen, mitä hyötyjä verkostosuhde tuottaa asiakkaille ja mitä verkoston jäsenille. Verkon tarkoitus, verkostoidea, rakentuu yritysten verkon kautta tavoittelemien hyötyjen varaan. Kaikki yritykset hakevat verkostosuhteista hyötyjä, jokainen omalla tavallaan ja tahollaan. Verkko syntyy ja menestyy vain, jos osapuolten tavoittelemat ja saamat hyödyt ovat toisaalta yhdensuuntaisia, toisaalta oikeudenmukaisia. (Hakanen & al 2007, 198). Monenkeskinen verkko on yhteistyön muoto, jossa yhdelläkään toimijalla ei ole selkeää asemaan perustuvaa vaikutusvaltaa muihin nähden. Yhteisen strategiatyön merkitys on ehkä kaikkein suurin juuri monenkeskisessä verkossa. Monenkeskisessä verkossa tarvitaan jokin vahva yhteinen yhdistävä tekijä, joka korvaa kärkiyrityksen roolia ja merkitystä. Yhdistävä tekijä pitää verkon koossa ja suuntaa sen toiminnan tehokkaasti yhteiseen suuntaan ja hyödyntää verkon sisäiset voimavarat. Yhdistävä tekijä voi olla esimerkiksi voimakas innostava yhteinen visio, jokin uusi innostava tuote tai palvelu, yhteinen vihollinen, yhteiseksi koettu merkittävä muutos, uhka tai yksittäinen innostava ja verkkoon voimakkaasti panostava henkilö tai henkilöryhmä. Kumppanuushankkeen käynnistyessä yhteistyölle asetettiin tavoitteita, jotka liittyivät yhteisen strategian luomiseen, yhteisten mallien luomiseen ja yhteisten palveluiden tuot- 15
16 tamiseen. Yhteisen strategian luomisella tavoiteltiin pelastuslaitoksille yhteistä visiota ja tahtotilaa ja haluttiin parantaa laitosten toimintaedellytyksiä. Yhteisten mallien luomisella tarkoitettiin yhtenäisten toimintamenetelmien kehittämistä pelastuslaitoksille ja laitosten välisen vertailtavuuden kehittämistä. Yhteisten palveluiden tuottamisella tarkoitettiin mm. joissakin asioissa yhteen käytäntöön siirtymistä, yhteisten ohjelmistojen kehittämistä ja käyttämistä ja jopa yhteisiä viranhaltijoita etenkin pienempien laitosten kesken. 4.2 Visio Yhdessä enemmän! Pelastuslaitokset alueellisina turvallisuuspalveluiden tuottajina vaikuttavat yhdessä pelastustoimialan kehitykseen. Valtakunnallinen pelastuslaitosten verkko toimii yhteistyön alustana ja verkkoa hyödynnetään laajasti alueellisten palveluiden kehittämisessä ja tuottavuuden parantamisessa. Visio on tulevaisuuden tahtotila. Visio on tila, johon yhteisesti on sovittu pyrittäväksi. Verkon tarkoitus antaa perustan verkon visiolle. Sitä kautta verkon tarkoitus muodostaa pohjan myös verkon strategian määrittelylle. (Hakanen & al 2007, 198). 4.3 Arvot 4.4 Painopistealueet 4.5 Toimintamalli Verkon arvoja on kaksi: Luotettavuus ja uudistuminen. Menestyksellisen yhteistyön edellytys on luotettavuus. Toiminnan voimavara on yhteistyö ja yhteistyön avulla uudistumme. Toiminnassamme korostuvat asiakkuuslähtöisyys ja vuorovaikutteisuus. Tavoitteiden ja suunnitelmien avulla visio pyritään käytännössä saavuttamaan. Verkolle on määritelty kaksi painopistealuetta: asiantuntijaverkostot ja kumppanuudet. Ensimmäisenä toimintavuotena on lisäksi erityisenä painopistealueena toiminnan vakiinnuttaminen. 1. Toiminnan vakiinnuttaminen Tehdään tarvittavat päätökset ja sopimukset toiminnan jatkamiseksi. Perustetaan yhdistys ja järjestetään hallintopalvelut ostopalveluna. 2. Asiantuntijaverkostot Pelastuslaitosten verkon keskeisenä voimavarana toimii noin 100 henkilön muodostamat asiantuntijaverkostot. Asiantuntijaverkostot vastaavat käytännön kehittämistyöstä ja niiden tehtävänä on tuottaa hyviä käytäntöjä, toimintamalleja ja välineitä, joiden avulla pelastuslaitosten tuottavuus ja palveluiden laatu paranee. 3. Kumppanuudet Kumppaneina toimivat valtionhallinnon eri viranomaiset, Kuntaliitto ja valtakunnalliset järjestöt. Yhteys sisäministeriön pelastusosastolle ja muihin toimialan keskeisiin viranomaistahoihin ovat keskeisellä sijalla. Kumppanuuksien kautta pyritään viestimään kentän näkemyksiä ja vaikuttamaan valmisteilla oleviin asioihin. Kumppanuushankkeessa rakennettu pelastuslaitosten verkon toimintamalli rakentuu pelastusjohtajien kokouksen, pelastusjohtajien hallituksen ja neljän asiantuntijaverkoston (pelastustoiminta-, turvallisuus-, ensihoito- ja tukipalveluiden asiantuntijaverkosto) yhteistoi- 16
17 minnasta. Asiantuntijaverkostojen kokoamisessa on hyödynnetty sisäasiainministeriön vetämien sektoriryhmien toiminnasta saatuja kokemuksia. Sektoriryhmiä oli noin kymmenen ja uudessa mallissa asiakokonaisuuksia yhdistettiin neljäksi laajemmaksi kokonaisuudeksi. Asiantuntijaverkostojen toiminnan käynnistyttyä toiminta siirtyi pelastuslaitosten vetovastuulle ja sektoritoiminta päättyi. Kuvassa 4. on esitetty perustoimintamalli asioiden etenemisestä verkon sisällä. L A I T O K S E T Nopea kierto Iso pöytä Johtajakokous Johtajakokous Pieni pöytä hallitus hallitus Toimeksianto TURVA PELASTUS Esitys/selvitys/ luonnos ENSIHOITO TUKI A s i a n t u n t i j a v e r k o s t o t Kuva 4. Asioiden eteneminen pelastuslaitosten verkon sisällä. 4.6 Toiminnan arviointi Verkon toimivuutta on syytä arvioida. Arviointia varten tarvitaan mittareita, joilla seurataan kumppanuussuhteen kehittymistä. Mittarit perustuvat painopistealueisiin ja ne asetetaan toimintasuunnitelmassa ja niiden toteutumista arvioidaan puolivuosittain ja tilinpäätöksen yhteydessä. Verkostosuhteen arviointi, mittareina esimerkiksi: Suorituskyky Tulos Tavoite Ero % Tapaamiset kpl/v * eri toimijat Ratkaistut ongelmat kpl/v Toteutetut kärkihankkeet kpl/v Annetut lausunnot kpl/v Näkyvyys julkisuudessa kpl/v Edustukset kpl/tavoitteen mukaiset Tyytyväisyysindeksi sisäinen 17
18 5 Kehittämistoimenpiteet Kehittämistoimenpiteillä pyritään vakiinnuttamaan Kumppanuushankkeessa rakennettu yhteistyömalli. Luvussa 5.1 kuvataan etenemistä vaiheittain siten, että ensi vaiheessa tehdään yhteistoimintasopimus Kuntaliiton kanssa verkon ylläpitämisestä ja jatketaan yhdistyksen perustamisen valmistelua. Seuraavassa vaiheessa perustetaan yhteistyöverkon ylläpitämistä varten yhdistys. Yhdistyksen perustamisesta päätetään erikseen. Kohdassa 5.2 on kuvattu mahdollisen pelastuslaitosten yhdistyksen organisaatiota ja toimintaa. 5.1 Ehdotus etenemismalliksi Verkon nykyinen toiminta perustuu lähinnä asiantuntijuuden ja tiedon vaihtoon. Tämä toiminnan taso on saavutettu vähitellen vuodesta 2003 lähtien yhteistyötä käytännössä tekemällä. Nyt tavoitteena on, että muodostetun organisaation ja sovittujen pelisääntöjen avulla päästään seuraavalle tasolle, jossa tiedonvaihdon lisäksi päästään tekemään linjauksia yhdessä. Tulevaisuudessa verkko voi niin haluttaessa toimia myös päätöksentekotasolla. Taulukko 5. Toiminnan tasot Nykyisen toiminnan taso Tavoitetaso Tulevaisuuden taso Tiedonvaihto Linjaustaso Päätöstaso Verkon toiminta pyritään järjestämään pysyväksi toiminnaksi esimerkiksi pelastuslaitosten perustaman yhdistyksen osana. Kumppanuushankkeen kuluessa on kuitenkin osoittautunut, että pysyvän yhteistyöelimen muodostamista ei saada aikaan hankkeen aikana. Jotta laitosten yhteistoiminnan kehittäminen voisi jatkua saumattomasti hankkeen päättymisen jälkeen, tarvitaan verkon ylläpitämiseksi yhteistoimintajärjestelyt jonkin olemassa olevan organisaation kanssa ja jatketaan yhteistyöelimen eli yhdistyksen valmistelua. 1. Tehdään yhteistoimintasopimus olemassa olevan organisaation kanssa Yhteistoimintajärjestelyt ulkopuolisen organisaation kanssa edellyttävät, että laitokset sitoutuvat toiminnan rahoittamiseen. Laitosten yhteistoimintaelimenä olisi pelastusjohtajien kokous ja käytännön toimintaa hoitaisi pelastusjohtajien yhdistyksen hallitus. Yhteistoimintaa varten tarvitaan rahoitus, toimintasuunnitelma ja yhteiset pelisäännöt. Yhteistoimintasopimuksen tekee kukin laitos suoraan palveluntuottajan kanssa. 18
19 5.2 Yhdistys Ulkopuolisen yhteistoimintaorganisaation tehtävänä olisivat: Asioiden valmisteluun liittyvät tehtävät, kuten: laitosten yhteistoimintaelimen päätöksenteon valmistelu asiakirjaliikenteen hoitaminen asioiden dokumentointi laitosten yhteisten kannanottojen valmistelu sisällön tuottaminen laitoksen nettisivuille Tukipalvelut, kuten kokousjärjestelyjä matkajärjestelyjä taloushallintoa Laitosten yhteisten nettisivujen tekninen ylläpito käyttöoikeuksien hallinta sisällöntuottajille teknisenä tukena toimiminen sivurakenteen ylläpitäjänä toimiminen materiaali- ja tiedostopankin ylläpito yhteyshenkilönä toimiminen tietojärjestelmän toimittajaan päin sivuston kehittäminen koulutus 2. Perustetaan yhdistys Seuraavassa vaiheessa pelastuslaitokset/pelastusjohtajat päättävät perustaa yhdistyksen ylläpitämään pelastuslaitosten verkkoa. Yhdistys tarvitsee toimintaansa varten säännöt, toimintasuunnitelman ja riittävät resurssit Toiminnan rahoitus, kustannustenjako Vuosimaksulla katetaan verkon ylläpidosta aiheutuvat kustannukset (toimistopalveluiden kiinteä osuus, tietojärjestelmät). Vuosimaksu voisi olla esimerkiksi joko 3-4 portainen tai asukaslukuun perustuva. Kokouskustannukset ja muut muuttuvat kulut laskutetaan osallistujilta Toiminnan organisointi Hallintorakenteet, johtoelimet yhdistyksen kokous pelastusjohtajien kokous/valtuusto johtoryhmä/hallitus asiantuntijaverkostot 19
20 Yhdistyksen kokous Valtuusto/Pelastusjohtajien kokous Hallitus/Johtoryhmän kokous TJ/Toimistopalvelut Turvallisuus Merlot tr Riskienarviointiselvitysmies Valistusvastaavat Valvontasuunnitelma tr Pelastustoiminta Operatiivinen johtaminen tr VPK toiminta tr Tukipalvelut Mittari tr Talous tr Henkilöstö tr Kustannuslaskenta tr Yhteishankinnat tr Viestintä tr Ensihoito Kuva 6. Verkon organisaatio vuonna Johtamisjärjestelmät Monenkeskinen yhteistyö on vaikeasti hallittavaa, ellei selvää johtajuutta ole. Määrätietoista johtajuutta tarvitaan, koska toiminta perustuu kumppanuuteen ja päätökset edellyttävät konsensusta. Yhteistyö vaikeutuu, jos johtajuutta ei hyväksytä ja niin kutsuttua veturia karsastetaan. Määrätietoinen eteneminen ilman ainakin henkistä veturia on kuitenkin käytännössä mahdotonta. (Hakanen al. 2007, 10). Verkon hallinnon keskeinen toimija on johtoryhmä/hallitus, joka vastaa kumppanuuden kehittämisestä ja ohjaa asiantuntijaverkostojen toimintaa. Yhdistyksen kokous on verkon ylin päättävä elin. Kukin pelastuslaitos lähettää edustajansa kokoukseen. Yhdistyksen kokouksen tehtävänä on käsitellä säännöissä määrätyt asiat kuten tilinpäätöksen vahvistaminen, ylijäämän/tappion käsittely, vastuuvapaus, hallituksen sekä tilintarkastajien valinta ja palkkiot. Ylimääräinen yhdistyksen kokous voidaan kutsua tarvittaessa koolle. Pelastusjohtajien kokous/valtuusto edustaa laajaa jäsenkenttää ja toimii yhteisen tahdonmuodostuksen foorumina keskeisimpien strategisten kysymysten osalta. Tehtävänä on toimia suurten linjojen ratkaisijana sekä jäsenten edun valvojina. Pelastusjohtajien kokous vahvistaa hallituksen esityksestä kaikki keskeiset strategiset linjaukset. Kokous päättää verkon yhteistoimintaperiaatteista ja pitkän tähtäyksen suunnitelmista. Pelastusjohtajien kokous valitsee sääntöjen mukaan hallituksen jäsenet. Hallitus edustaa verkkoa ja huolehtii toiminnan asianmukaisesta järjestämisestä. Hallituksen erityisenä tehtävänä on strategisten päätösten valmistelu pelastusjohtajien kokoukselle sekä toimintasuunnitelmasta päättäminen. Keskeisessä roolissa verkon toiminnassa ovat asiantuntijaverkostot, joihin jokainen pelastuslaitos voi nimetä jäsenensä. Asiantuntijaverkostojen tehtävänä on kehittää pelastuslaitosten palveluita ja toimintatapoja yhdessä toimien. Asiantuntijaverkostot valmistelevat hallitukselle/pelastusjohtajien kokoukselle päätösehdotuksia ja selvityksiä. 20